PROJEKTS

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2017.gada \_\_.\_\_\_\_\_\_

.§

**Par Informatīvo ziņojumu**

 **“ Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” ieviešanu”**

(…)

1. Noraidīt iesniegto informatīvo ziņojumu.

2. Lai nodrošinātu Ministru kabineta 2015.gada 31.marta noteikumu Nr.153 "Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos" (turpmāk – noteikumi) ieviešanu, uzdot Satiksmes ministrijai ieviest noteikumus līdz 2018.gada 1.janvārim to spēkā esošajā redakcijā;

3. Satiksmes ministrijai (VSIA “Autotransporta direkcija”) piešķirtā valsts budžeta finansējuma ietvaros līdz 2017.gada 1.septembrim izveidot tehnisko risinājumu noteikumu ieviešanai.

4. Satiksmes ministrijai līdz 2017.gada 30.jūnijam sagatavot un noteiktā kārtībā iesniegt Ministru kabinetā grozījumus Ministru kabineta 2015.gada 31.marta noteikumos Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos”, paredzot:

4.1. noteikt pārejas periodu noteikumu ieviešanai no 2017.gada 1.janvāra līdz 2018.gada 1.jūlijam;

4.2. noteikt jaunu braukšanas maksas atvieglojumu saņēmēju kategoriju “daudzbērnu ģimenes locekļi”, kuriem noteiktajā kārtībā būs tiesības saņemt kompensāciju 25% apmērā par braukšanas izdevumiem, izmantojot sabiedrisko transportu reģionālās nozīmes maršrutu tīkla maršrutos.

5. Pilsonības migrācijas lietu pārvaldei, Veselības un darbspēju ekspertīzes ārstu valsts komisijai, Valsts bērnu tiesību aizsardzības inspekcijai un Sabiedrības integrācijas fondam sešu mēnešu laikā pilnveidot to kompetencē esošās informācijas sistēmas, lai nodrošinātu datu apmaiņu par personām, kurām ir valsts noteikti braukšanas maksas atvieglojumi sabiedriskajā transportā saskaņā ar noteikumos paredzēto kārtību.

Ministru prezidents M.Kučinskis

Valsts kancelejas direktors M.Krieviņš

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka